Shahar yoʻlovchilar transportida ayrim toifadagi fuqarolarga bepul yurish huquqini beruvchi imtiyozli transport kartalarini berish yuzasidan davlat xizmatlari koʻrsatishning maʼmuriy reglamentini tasdiqlash toʻgʻrisida
(resolution, 2025-03-01)

Oʻzbekiston Respublikasi Prezidentining “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida” 2021-yil 23-martdagi PF-6191-son Farmoniga muvofiq, shahar yoʻlovchilar transportidan bepul foydalanishni yanada takomillashtirish hamda shahar yoʻlovchilar transportida (yoʻnalishli va yoʻnalishsiz taksidan tashqari) (keyingi oʻrinlarda — shahar yoʻlovchilar transporti) bepul yurish huquqini beruvchi imtiyozli transport kartalarini joriy qilish maqsadida Vazirlar Mahkamasi qaror qiladi: 1. Quyidagilar: a) Oʻzbekiston Respublikasining “Shahar yoʻlovchilar transportidan bepul foydalanishni tartibga solish toʻgʻrisida” Qonuniga muvofiq quyidagi toifadagi fuqarolarga shahar yoʻlovchilar transportidan (taksidan tashqari) bepul foydalanish huquqi berilganligi: 1941 — 1945-yillardagi urush qatnashchilari jumlasidan boʻlmish harbiy xizmatchilar; 1941 — 1945-yillardagi urush nogironlari va urushning I guruh nogironiga hamrohlik qiluvchi shaxs; 1941 — 1945-yillardagi urush davrida front ortida fidokorona mehnati va benuqson harbiy xizmati uchun orden va medallar bilan taqdirlangan shaxslar; Afgʻoniston Respublikasida va boshqa mamlakatlarning hududidagi jangovar harakatlarda qatnashgan sobiq baynalminalchi jangchilar jumlasidan boʻlmish fuqarolar; haqiqiy muddatli harbiy xizmatni oʻtayotgan harbiy xizmatchilar va kontrakt boʻyicha oddiy askarlar hamda serjantlar tarkibidagi harbiy xizmatchilar; Chernobil AES halokati oqibatida nurlanish kasalligiga chalingan va uni boshdan kechirgan shaxslar; nogironligi boʻlgan koʻzi ojiz shaxslar va nogironligi boʻlgan koʻzi ojiz shaxsga safarlarda hamrohlik qiluvchi shaxs; oʻzgalar parvarishiga muhtoj keksalar va nogironligi boʻlgan shaxslar, shuningdek ularni kuzatuvchi shaxs; b) Vazirlar Mahkamasining “Umumiy foydalaniladigan transportda yoʻlovchi tashishda yoʻlkira haqini toʻlashning avtomatlashtirilgan tizimini joriy etish toʻgʻrisida” 2019-yil 25-noyabrdagi 948-son qaroriga muvofiq: umumiy foydalaniladigan transportda yoʻlovchi tashish uchun yoʻlkira haqini toʻlashning avtomatlashtirilgan tizimi joriy etilganligi; Toshkent, Samarqand, Urganch va Qarshi shaharlaridagi jamoat transporti harakat tarkibi 3 107 dona statsionar validatorlar bilan jihozlanganligi va 555 ming dona transport kartalari muomalaga chiqarilganligi; yoʻlkira haqini toʻlashning avtomatlashtirilgan tizimi mobil ilovasi foydalanuvchilari soni 320 ming nafarga yetganligi maʼlumot uchun qabul qilinsin. 2. Transport vazirligi, Adliya vazirligi va Moliya vazirligining shahar yoʻlovchilar transportida (yoʻnalishli va yoʻnalishsiz taksidan tashqari) ayrim toifadagi fuqarolarga bepul yurish huquqini beruvchi imtiyozli transport kartalarini joriy etish toʻgʻrisidagi taklifi maʼqullansin. 3. Shahar yoʻlovchilar transportida (yoʻnalishli va yoʻnalishsiz taksidan tashqari) ayrim toifadagi fuqarolarga bepul yurish huquqini beruvchi imtiyozli transport kartalarini berish yuzasidan davlat xizmatlari koʻrsatishning maʼmuriy reglamenti ilovaga muvofiq tasdiqlansin. 4. Shunday tartib oʻrnatilsinki, unga koʻra: a) shahar yoʻlovchilar transportida ayrim toifadagi fuqarolarga bepul yurish huquqini beruvchi imtiyozli transport kartalari berilishi Qoraqalpogʻiston Respublikasi Transport vazirligi, viloyatlar va Toshkent shahar transport boshqarmalari hamda Yagona interaktiv davlat xizmatlari portali (keyingi oʻrinlarda — YIDXP) orqali amalga oshiriladi; b) shahar yoʻlovchilar transportida ayrim toifadagi fuqarolarga bepul yurish huquqini beruvchi imtiyozli transport kartalarini berish bosqichma-bosqich: Toshkent va Samarqand shaharlarida — 2023-yil 1-yanvardan boshlab; respublikaning barcha shaharlarida — 2023-yil 1-maydan boshlab amalga oshiriladi; v) eski namunada berilgan shahar yoʻlovchilar transportida (taksidan tashqari) ayrim toifadagi fuqarolarga bepul yurish huquqini beruvchi yagona guvohnomalar 2023-yil 1-sentabrga qadar oʻz kuchini saqlab qoladi. 5. Moliya vazirligi huzuridagi budjetdan tashqari Pensiya jamgʻarmasi, Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati 2022-yil 1-noyabrga qadar ushbu qaror 1-bandining “a” kichik bandida koʻrsatilgan toifadagi shaxslar boʻyicha maʼlumotlar bazasini yaratsin. 6. Axborot texnologiyalari va kommunikatsiyalarini rivojlantirish vazirligi: a) Adliya vazirligi va Transport vazirligi bilan birgalikda 2023-yil 1-yanvardan: ushbu qarorga muvofiq davlat xizmatlari YIDXP orqali joriy etilishini taʼminlasin; YIDXPda davlat xizmatlari koʻrsatilishining har bir bosqichida murojaatlar koʻrib chiqilishini kuzatib borish tartibini joriy etsin; b) 2022-yil 1-dekabrga qadar Moliya vazirligi huzuridagi budjetdan tashqari Pensiya jamgʻarmasi, Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati hamda Oʻzbekiston Respublikasi Prezidenti huzuridagi Ijtimoiy himoya milliy agentligining tegishli axborot tizimlari Yagona interaktiv davlat xizmatlari portaliga hamda Transport vazirligi axborot tizimiga integratsiya qilinishini taʼminlasin. 7. Transport vazirligi: Toshkent va Samarqand shaharlarida — 2023-yil 1-yanvardan, respublikaning barcha shaharlarida — 2023-yil 1-maydan bosqichma-bosqich shahar yoʻlovchilar transportida ayrim toifadagi fuqarolarga bepul yurish huquqini beruvchi imtiyozli transport kartalarini oʻrnatilgan tartibda rasmiylashtirib, egalariga topshirishni taʼminlasin; imtiyozli transport kartalarini tayyorlash va egasiga yetkazib berish bilan bogʻliq xarajatlarni Transport vazirligi huzuridagi Transport va logistikani rivojlantirish jamgʻarmasi mablagʻlari hisobidan amalga oshirsin; Moliya vazirligi, Xalq taʼlimi vazirligi hamda Oliy va oʻrta-maxsus taʼlim vazirligi bilan birgalikda uch oy muddatda imtiyozli yurish huquqiga ega boʻlgan yoʻlovchilarga (pensionerlar, nogironligi boʻlgan shaxslar, oʻquvchilar va talabalar) shahar yoʻlovchilar transportida (yoʻnalishli va yoʻnalishsiz taksidan tashqari) imtiyozli yurish huquqini beruvchi imtiyozli transport kartalarini berish tartibini takomillashtirish yuzasidan Vazirlar Mahkamasiga taklif kiritsin. 8. Adliya vazirligi va uning hududiy boshqarmalari ushbu qaror talablari ijrosi boʻyicha davlat organlari va boshqa tashkilotlarning faoliyati ustidan, shu jumladan, YIDXP orqali doimiy nazorat oʻrnatsin va monitoring olib borsin. 9. Transport vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 10. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov, Oʻzbekiston Respublikasi transport vaziri I.R. Maxkamov hamda Oʻzbekiston Respublikasi adliya vaziri R.Q. Davletov zimmasiga yuklansin. 1. Mazkur Reglament shahar yoʻlovchilar transportida (yoʻnalishli va yoʻnalishsiz taksidan tashqari) (keyingi oʻrinlarda — shahar yoʻlovchilar transporti) ayrim toifadagi fuqarolarga bepul yurish huquqini beruvchi imtiyozli transport kartalarini berish yuzasidan davlat xizmatlari koʻrsatish tartibini belgilaydi. 2. Ushbu Reglamentda quyidagi tushunchalardan foydalaniladi: murojaat qiluvchi — imtiyozli transport kartasini olish uchun murojaat etgan jismoniy shaxs; imtiyozli transport kartasi — shahar yoʻlovchilar transportda (yoʻnalishli va yoʻnalishsiz taksidan tashqari) avtomatlashtirilgan toʻlov tizimi operatori maʼlumotlar bazasida roʻyxatga olingan yoʻlovchiga bepul yurish huquqini kafolatlaydigan, transportdan foydalanish soni va bir transportdan boshqasiga chiqish soni cheklanmaydigan shaxsiylashtirilgan transport kartasi; imtiyozli transport kartalari reyestri — imtiyozli transport kartalarini berish boʻyicha maʼlumotlar elektron tarzda shakllantiriladigan baza. 3. Imtiyozli transport kartasi egasi Oʻzbekiston Respublikasining barcha hududlarida shahar yoʻlovchilar transportida bepul yurish huquqiga ega. 4. Quyidagi shaxslarga imtiyozli transport kartasi taqdim etiladi: 1941 — 1945-yillardagi urush qatnashchilari jumlasidan boʻlmish harbiy xizmatchilar; 1941 — 1945-yillardagi urush nogironlari; 1941 — 1945-yillardagi urush davrida front ortida fidokorona mehnati va benuqson harbiy xizmati uchun orden va medallar bilan taqdirlangan shaxslar; Afgʻoniston Respublikasida va boshqa mamlakatlarning hududidagi jangovar harakatlarda qatnashgan sobiq baynalminalchi jangchilar jumlasidan boʻlmish fuqarolar; haqiqiy muddatli harbiy xizmatni oʻtayotgan harbiy xizmatchilar va kontrakt boʻyicha oddiy askarlar hamda serjantlar tarkibidagi harbiy xizmatchilar; Chernobil AES halokati oqibatida nurlanish kasalligiga chalingan va uni boshdan kechirgan shaxslar; nogironligi boʻlgan koʻzi ojiz shaxslar; oʻzgalar parvarishiga muhtoj keksalar va nogironligi boʻlgan shaxslar, shuningdek ularni kuzatuvchi shaxs. 5. Haqiqiy muddatli harbiy xizmatni oʻtayotgan harbiy xizmatchilarga va kontrakt boʻyicha oddiy askarlar hamda serjantlar tarkibidagi harbiy xizmatchilarga imtiyozli transport kartalari berilmaydi. Ular harbiy guvohnomasi yoki kontrakt asosida xizmat qiluvchining shaxsiy guvohnomasini koʻrsatgan taqdirda shahar yoʻlovchilar transportida bepul yurish huquqidan foydalanadi. 6. 1941 — 1945-yillardagi urush I guruh nogironlariga va nogironligi boʻlgan koʻzi ojiz shaxslarga beriladigan imtiyozli transport kartasi ularga safarlarda hamrohlik qiluvchi bir shaxsga ham shahar yoʻlovchilar transportidan bepul foydalanish huquqini beradi. 7. Davlat xizmatlari Qoraqalpogʻiston Respublikasi Transport vazirligi, viloyatlar va Toshkent shahar transport boshqarmalari (keyingi oʻrinlarda — vakolatli organ) tomonidan yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali koʻrsatiladi. 8. Shahar yoʻlovchilar transportida ayrim toifadagi fuqarolarga bepul yurish huquqini beruvchi imtiyozli transport kartalarini berish yuzasidan davlat xizmatlari koʻrsatilganligi uchun yigʻim undirilmaydi. 9. Imtiyozli transport kartasi cheklanmagan muddatga beriladi. 10. Imtiyozli transport kartasini boshqa shaxslarga berish taqiqlanadi. 11. Davlat xizmatlari koʻrsatish ushbu Reglamentga 1-ilovaga muvofiq sxema boʻyicha amalga oshiriladi. 12. Murojaat qiluvchi davlat xizmatlaridan foydalanish uchun vakolatli organga oʻzi yoki u vakolat bergan shaxs kelib murojaat etadi yoxud davlat xizmatidan elektron tarzda foydalanish uchun YIDXPda roʻyxatdan oʻtadi. 13. Murojaat qiluvchi oʻzi yoki u vakolat bergan shaxs kelib murojaat qilgan taqdirda, vakolatli organ xodimi murojaat qiluvchining nomidan YIDXP orqali murojaat etgan taqdirda mustaqil ravishda ushbu Reglamentga 2-ilovaga muvofiq shakldagi soʻrovnomani elektron tarzda toʻldiradi. 14. Soʻrovnoma toʻldirilgandan soʻng murojaat qiluvchi maʼlumotlarning toʻgʻriligini tekshirib, soʻrovnomani tasdiqlaydi. Murojaat qiluvchi tomonidan soʻrovnomani ERI bilan tasdiqlash talab etilmaydi. 15. Murojaat qiluvchi tomonidan soʻrovnomada notoʻgʻri maʼlumotlarning koʻrsatilishi yoki uni tasdiqlashning rad etilishi davlat xizmatlari koʻrsatishni rad etish uchun asos hisoblanadi. 16. Murojaat qiluvchi davlat xizmatlarini koʻrsatishning har qanday bosqichida ulardan foydalanishdan bosh tortish huquqiga ega. Murojaat qiluvchi davlat xizmatidan foydalanishdan bosh tortganda uning soʻrovnomasi koʻrib chiqilmasdan qoldiriladi. 17. Vakolatli organ soʻrovnoma olinganidan soʻng shahar yoʻlovchilar transportida bepul yurish huquqini beruvchi imtiyozli transport kartasini olish uchun murojaat qilgan shaxs mazkur Reglamentning 4-bandida nazarda tutilgan toifaga kirishini Moliya vazirligi huzuridagi budjetdan tashqari Pensiya jamgʻarmasi, Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati hamda Oʻzbekiston Respublikasi Prezidenti huzuridagi Ijtimoiy himoya milliy agentligining axborot tizimlari orqali oʻrganadi. 18. Vakolatli organ tomonidan ikki ish kuni mobaynida murojaat qilgan shaxsning maʼlumotlarini oʻrganish natijasiga koʻra imtiyozli transport kartasini berish yoki uning berilishini rad etish haqida qaror qabul qilinadi hamda bu haqidagi maʼlumot murojaat qiluvchiga yoki YIDXPga yuboriladi. Imtiyozli transport kartasini berish rad etilgan taqdirda maʼlumotda rad etish sabablari koʻrsatiladi. 19. Vakolatli organ imtiyozli transport kartasini berish haqida qaror qabul qilganidan soʻng bir ish kuni ichida imtiyozli transport kartasini rasmiylashtiradi hamda uni vakolatli shaxsning ERIsi bilan tasdiqlab, murojaat qiluvchiga topshirilganligi maʼlum qilinadigan buyurtma xat orqali yuboradi. 20. Imtiyozli transport kartasi egasi imtiyozli transport kartasi yoʻqolgan taqdirda, uni avtomatlashtirilgan toʻlov tizimi operatori maʼlumotlar bazasidan roʻyxatdan chiqarish uchun darhol imtiyozli transport kartasini bergan vakolatli organga, shu jumladan YIDXP orqali murojaat qilishi lozim. 21. Imtiyozli transport kartasi yoʻqolgan yoki yaroqsiz holga kelgan taqdirda, murojaat qiluvchiga bepul asosda boshqa imtiyozli transport kartasi beriladi. Bunda, imtiyozli transport kartasi yaroqsiz holga kelgan taqdirda, imtiyozli transport kartasi egasi uni vakolatli organga topshirishi lozim. 22. Imtiyozli transport kartasi soxta hujjatlar taqdim etgan holda olinganligi aniqlanganda bekor qilinadi va avtomatlashtirilgan toʻlov tizimi operatori maʼlumotlar bazasidan roʻyxatdan chiqariladi. 23. Transport vazirligi belgilangan tartibda imtiyozli transport kartalari reyestrini yuritadi. Imtiyozli transport kartalari reyestrida quyidagilar koʻrsatilishi kerak: fuqaroning familiyasi, ismi va otasining ismi; fuqaroning turar joy manzili; fuqarolik pasportining seriyasi (identifikatsiyalovchi ID-kartasining seriyasi) va raqami, jismoniy shaxsning shaxsiy identifikatsiya raqami (JSHSHIR); berilgan imtiyozli transport kartasining seriyasi va raqami; fuqaroning mazkur Reglamentning 4-bandida nazarda tutilgan shaxslar toifasiga kirishini tasdiqlovchi hujjat turi va raqami. 24. Vakolatli organ tomonidan shahar yoʻlovchilar transportida bepul yurish huquqiga ega boʻlgan shaxslar roʻyxati har chorakda bir marta xatlovdan oʻtkaziladi. 25. Vakolatli organ imtiyozli transport kartalari reyestridan chiqib ketgan shaxslarni aniqlash maqsadida axborot tizimlari orqali Moliya vazirligi huzuridagi budjetdan tashqari Pensiya jamgʻarmasi, Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati hamda Oʻzbekiston Respublikasi Prezidenti huzuridagi Ijtimoiy himoya milliy agentligining mazkur Reglamentning 4-bandida nazarda tutilgan shaxslar toʻgʻrisidagi maʼlumotlarini oʻrganadi. 26. Oʻrganish natijalari boʻyicha imtiyozli transport kartalari reyestriga tegishli oʻzgartirishlar kiritiladi. 27. Imtiyozli transport kartalari reyestridan chiqib ketgan shaxslarning imtiyozli transport kartalari avtomatlashtirilgan toʻlov tizimi operatori maʼlumotlar bazasidan roʻyxatdan chiqariladi. 28. Vakolatli organ oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 29. Murojaat qiluvchilar davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 30. Mazkur Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. BosqichlarSubyektlarMexanizmMuddatlar1-bosqichMurojaat qiluvchi yoki u vakolat bergan shaxs1. Imtiyozli transport kartasini olish uchun Qoraqalpogʻiston Respublikasi Transport vazirligi, viloyatlar va Toshkent shahar transport boshqarmalariga (keyingi oʻrinlarda — vakolatli organ) kelib murojaat qiladi.1. Xohishiga koʻra2. YIDXPda roʻyxatdan oʻtadi va soʻrovnoma shaklini toʻldiradi.2. Murojaat qilinganda2-bosqichVakolatli organ1. Imtiyozli transport kartasini olish uchun murojaat qilgan shaxs tegishli toifaga kirishi toʻgʻrisidagi maʼlumotlarni Moliya vazirligi huzuridagi budjetdan tashqari Pensiya jamgʻarmasi, Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati hamda Oʻzbekiston Respublikasi Prezidenti huzuridagi Ijtimoiy himoya milliy agentligining axborot tizimlari orqali oʻrganadi.2. Oʻrganish natijasiga asosan imtiyozli transport kartasini berish yoki uni rad etish haqida qaror qabul qiladi hamda bu haqidagi maʼlumotni murojaat qiluvchiga yoki YIDXPga elektron tarzda yuboradi.Imtiyozli transport kartasini berish rad etilgan taqdirda, maʼlumotda rad etish sabablarini koʻrsatadi.Soʻrovnoma tushganidan soʻng 2 ish kuni mobaynida3-bosqichVakolatli organImtiyozli transport kartasini rasmiylashtiradi hamda uni murojaat qiluvchiga topshirilganligi maʼlum qilinadigan buyurtma xat orqali yuboradi.Qaror qabul qilinganidan soʻng 1 ish kuni mobaynida I. Murojaat qiluvchi toʻgʻrisidagi maʼlumotlar 1. Shahar yoʻlovchilar transportidan (yoʻnalishli va yoʻnalishsiz taksidan tashqari) bepul foydalanish huquqiga ega boʻlgan shaxslar toifalari 1941 — 1945-yillardagi urush qatnashchilari jumlasidan boʻlmish harbiy xizmatchilar 1941 — 1945-yillardagi urush nogironlari va urushning I guruh nogironiga hamrohlik qiluvchi shaxs 1941 — 1945-yillardagi urush davrida front ortida fidokorona mehnati va benuqson harbiy xizmati uchun orden va medallar bilan taqdirlangan shaxslar Afgʻoniston Respublikasida va boshqa mamlakatlarning hududidagi jangovar harakatlarda qatnashgan sobiq baynalmilalchi jangchilar jumlasidan boʻlmish fuqarolar Chernobil AES halokati oqibatida nurlanish kasalligiga chalingan va uni boshdan kechirgan shaxslar nogironligi boʻlgan koʻzi ojiz shaxslar va nogironligi boʻlgan koʻzi ojiz shaxsga safarlarda hamrohlik qiluvchi shaxs 2. Familiyasi: 3. Ismi: 4. Otasining ismi: (mavjud boʻlsa) 5. Tugʻilgan sanasi: 6. Pasport yoki identifikatsiyalovchi ID-kartasi seriyasi va raqami: 7. Jismoniy shaxsning identifikatsion raqami (JSHSHIR) 8. Manzil: 9. Telefon raqami: 10. Elektron pochta manzili (mavjud boʻlsa): II. Murojaat vakolatli shaxs tomonidan berilganida toʻldiriladi 1. Familiyasi: 2. Ismi: 3. Otasining ismi: (mavjud boʻlsa) 4. Tugʻilgan sanasi: 5. Pasport yoki identifikatsiyalovchi ID-kartasi seriyasi va raqami: 6. Telefon raqami: 7. Elektron pochta manzili (mavjud boʻlsa):